464.05 REGOLAMENTI DWAR L-ELEZZJONIJIET TAL-KUMITAT TA’ L-APPELL I L-AVVIŻ LEGALI 316 ta’ l-2004, kif emendat bl-Avviż Legali 346 ta’ l-2007. L-AVVIŻ LEGALI 316 ta’ l-2004, kif emendat bl-Avviż Legali 346 ta’ l-2007. 1. It-titolu ta’ dawn r-regolamenti huwa Regolamenti dwar l-Elezzjonijiet tal-Kumitat ta’ l-Appelli. Tifsiriet. 2. F’dawn ir-regolamenti, kemm-il darba r-rabta tal-kliem ma teħtiegx xort’oħra- " il-Kumitat " tfisser il-Kumitat ta’ l-Appelli; " il-President " tfisser il-President tal-Kumitat; " ir-Reġistraturi " tfisser ir-Reġistraturi tal-Kunsilli rispettivi. 3. Kummissjonijiet ta’ l-Elezzjonijiet. (1) Għandu jkun hemm erba’ Kummissjonijiet, li jkunu magħrufa bħala il-Kummissjonijiet ta’ l-Appell dwar l-Elezzjonijiet għall-Kumitat, u kull kummissjoni tkun magħmula minn erba’ kummissarji ta’ l-elezzjoni li jkunu jirrappreżentaw lil kull Kunsill, u kull kummissarju għandu jkun appuntat mill-Kunsill li huwa jkun qed jirrappreżenta. (2) Dawn il-Kummissjonijiet għandhom jiġu appuntati kull tliet snin mill-Kunsilli rispettivi u għandu jkollhom l-istess isemu jkunu magħmulin l-istess għadd ta’ kummissarji li jmexxu l-elezzjoni għal dak il-Kumitat matul dik is-sena. 4. Nomina ta’ kanditat. Il-Kummissjonijiet għandhom sal-aħħar ta’ Ġunju 2004 jaraw li jiġi ppubblikat avviż fil-Gazzetta u fil-gazzetti kollha lokali ta’ kuljum, li jispeċifika l-post, il-ġranet u l-ħinijiet li matulhom jiġu aċċettati nomini ta’ kandidati għal elezzjonijiet tal-Kumitat mir-Reġistraturi tal-Kunsilli. 5. (1) Meta xi waħda mill-Kummissjonijiet tkun avżata mill-president li jkun hemm vakanza fost il-membri eletti tal-Kumitat, hija għandha, malajr kemm jista’ jkun, tara li jiġi ppubblikat avviż fil-Gazzetta, u fil-gazzetti lokali kollha ta’ kuljum, li jispeċifika l-post, il-ġranet u l-ħinijet li ma tulhom ir-Reġistratur jirċievi nominazzjonijiet ta’ kandidati għall-elezzjoni tal-Kumitat. (2) Kandidat għandu jiġi nominat bil-miktub fuq formula fil-forma li hemm fl-Ewwel Skeda. Ikun x’ikun l-għadd ta’ vakanzi li jkollu jimtela, ebda persuna ma għandha tiġi nominata biex timla aktar minn vakanza waħda. 6. (1) Jekk in-nominazzjonijiet li jidħlu jkunu iżjed mill-għadd ta’ vakanzi fil-Kumitat, għandha ssir elezzjoni. (2) Il-Kummissjonijiet għandhom, fi żmien ħmistax-il ġurnata tax-xogħol wara l-għeluq tan-nominazzjonijiet, jibgħat u il-karta tal-vot lil kull wieħed mill-professjoni sti residenti f’Malta u li jkunu reġistrati ma’ kull Kunsill, u jinformawhom dwar il-metodu ta’ votazzjoni, kif ukoll il-post fejn, u sa meta il-voti għandhom jingħataw lura lil kull Kummissjoni. (3) Il-polza tal-vot li tintuża għall-elezzjoni għandha tkun skond il-forma li hemm fit-Tieni Skeda, u għandha tiġi ffirmata minn żewġ membri tal-Kummissjoni. 7. Votant għandu jivvota billi jagħmel salibħdejn l-isem tal-kandidat li jkun qed jivvota għalih. 8. Meta jtemm il-ħin tal-votazzjoni. Ma jiġux aċċettati aktar voti wara li jkun għalaq il-ħin stabbilit minn kull Kummissjoni biex jaslu dawk il-voti. 9. Għadd tal-voti. Kemm jista’ jkun malajr wara li jagħlaq il-ħin imsemmi fir-regolament ta’ hawn qabel, il-Kummissjoni għandha tgħodd il-voti. 10. Voti in validi. Meta fuq karta tal-vot jiġi mniżżel għadd ta’ voti iżjed milli jkun meħtieġ dik il-karta tal-vot għandha tiġi tidkjarata in valida mill-Kummissjoni. 11. Kandidati eletti. Il-kandidat li jkun qed jirrappreżenta Kunsill li jġib l-akbar għadd ta’ voti għandu jiġi ddikjarat elett mill-Kummissjoni. 12. Elezzjonijiet parzjali. Jekk żew ġ kandidati jew aktar li jkunu qed jirrappreżentaw xi Kunsill iġibu għadd ta’ votindaqs, għandha ssir elezzjoni parzjali bejn dawk il-kandidati skond id-disposizzjonijiet ta’ dawn ir-regolamenti. 13. Rappurtar tar-riżultat. Kull Kummissjoni għandha minnufih tirraporta r-riżultat ta’ l-elezzjoni lill-Ministru responsabbli għas-saħħa u lill-Kunsill, u l-istess riżultat għandu jiġi ppublikat fil-Gazzetta. 14. Deċiżjoni tal-Kummissjoni. Id-deċiżjoni tal-Kummissjoni dwar il-validità ta’ xi nominazzjoni, id-dritt ta’ persuna biex tivvota, il-post fejn għandhom jaslu l-voti u r-riżultat ta’ l-elezzjoni, huma finali u konklużivi.